title: Rozhodnutie Rady z 13. septembra 1999, ktorým sa menuje zástupca generálneho tajomníka Rady Európskej únie

text:
Dôležité právne oznámenie

|

31999D0630

Úradný vestník L 248 , 21/09/1999 S. 0034 - 0034

		Rozhodnutie Radyz 13. septembra 1999,ktorým sa menuje zástupca generálneho tajomníka Rady Európskej únie(1999/630/ES, ESUO, Euratomu)RADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 207, ods. 2,so zreteľom na Zmluvu o založení Európskeho spoločenstva uhlia a ocele, a najmä na jej článok 30, ods. 2,so zreteľom na Zmluvu o založení Európskeho spoločenstva pre atómovú energiu, a najmä na jej článok 121, ods. 2,keďže by sa mal vymenovať zástupca generálneho tajomníka Rady Európskej únie,SA ROZHODLA TAKTO:Článok 1Týmto sa pán Pierre De Boissieu menuje zástupcom generálneho tajomníka Rady Európskej únie na obdobie päť rokov s účinnosťou od 18. októbra 1999.Článok 2Toto rozhodnutie oznámi pánovi Pierrovi De Boissieu predseda Rady.Rozhodnutie sa uverejní v Úradnom vestníku Európskych spoločenstiev.V Bruseli 13. septembra 1999Za RadupredsedaT. Halonen--------------------------------------------------


title: 2012/380/EÚ: Rozhodnutie Rady z  22. septembra 2011 o podpise Dohody medzi Európskou úniou a Austráliou o spracovaní a prenose údajov z osobného záznamu o cestujúcom (PNR) leteckými dopravcami Austrálskemu úradu pre colnú správu a ochranu hraníc v mene Únie

text:
               14.7.2012

               SK

               Úradný vestník Európskej únie

               L 186/2

         ROZHODNUTIE RADY
   z 22. septembra 2011
   o podpise Dohody medzi Európskou úniou a Austráliou o spracovaní a prenose údajov z osobného záznamu o cestujúcom (PNR) leteckými dopravcami Austrálskemu úradu pre colnú správu a ochranu hraníc v mene Únie
   (2012/380/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 82 ods. 1 písm. d) a článok 87 ods. 2 písm. a) v spojení s jej článkom 218 ods. 5,
   so zreteľom na návrh Európskej komisie,
   keďže:

               (1)

               Dňa 2. decembra 2010 Rada prijala rozhodnutie, v ktorom oprávnila Komisiu začať rokovania v mene Únie s Austráliou o prenose a použití údajov z osobných záznamov o cestujúcom (PNR) v záujme predchádzania terorizmu a inej závažnej nadnárodnej trestnej činnosti a boja proti nim.

               (2)

               Dohoda medzi Európskou úniou a Austráliou o spracovaní a prenose údajov z osobného záznamu o cestujúcom (PNR) leteckými dopravcami Austrálskemu úradu pre colnú správu a ochranu hraníc (ďalej len „dohoda“) bola prerokovaná. Rokovania boli úspešne ukončené parafovaním dohody.

               (3)

               Dohoda by sa mala podpísať s výhradou jej uzavretia k neskoršiemu dátumu a vyhlásenie pripojené k záverečnému aktu dohody by sa malo schváliť.

               (4)

               Dohoda rešpektuje základné práva a dodržiava zásady uznané predovšetkým Chartou základných práv Európskej únie (ďalej len „charta“), a to najmä právo na rešpektovanie súkromného a rodinného života uznané v článku 7 charty, právo na ochranu osobných údajov uznané v článku 8 charty a právo na účinný prostriedok nápravy a na spravodlivý proces uznané v článku 47 charty. Dohoda by sa mala uplatňovať v súlade s uvedenými právami a zásadami.

               (5)

               V súlade s článkom 3 Protokolu o postavení Spojeného kráľovstva a Írska s ohľadom na priestor slobody, bezpečnosti a spravodlivosti, ktorý je pripojený k Zmluve o Európskej únii a Zmluve o fungovaní Európskej únie, uvedené členské štáty oznámili ich želanie zúčastniť sa na prijatí a uplatňovaní tohto rozhodnutia.

               (6)

               V súlade s článkami 1 a 2 Protokolu o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na prijatí tohto rozhodnutia, nie je viazané dohodou ani nepodlieha jej uplatňovaniu,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis Dohody medzi Európskou úniou a Austráliou o spracovaní a prenose údajov z osobného záznamu o cestujúcom (PNR) leteckými dopravcami Austrálskemu úradu pre colnú správu a ochranu hraníc (ďalej len „dohoda“) s výhradou uzavretia uvedenej dohody (1).
   Článok 2
   Vyhlásenie pripojené k záverečnému aktu dohody sa v mene Únie schvaľuje.
   Článok 3
   Týmto sa predseda Rady poveruje určiť osoby splnomocnené podpísať dohodu v mene Únie.
   Článok 4
   Toto rozhodnutie nadobúda účinnosť dňom jeho prijatia.

      V Bruseli 22. septembra 2011

            Za Radu

            predseda

         J. MILLER

      (1)  Text dohody sa uverejní spolu s rozhodnutím o jej uzavretí.


title: 2006/527/ES: Rozhodnutie Komisie z  27. júla 2006  o financovaní štúdií, posudzovaní vplyvov a hodnotení v oblasti bezpečnosti potravín, zdravia a dobrých životných podmienok zvierat a zootechniky

text:
               29.7.2006

               SK

               Úradný vestník Európskej únie

               L 208/37

         ROZHODNUTIE KOMISIE
   z 27. júla 2006
   o financovaní štúdií, posudzovaní vplyvov a hodnotení v oblasti bezpečnosti potravín, zdravia a dobrých životných podmienok zvierat a zootechniky
   (2006/527/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na rozhodnutie Rady 90/424/EHS z 26. júna 1990 o výdavkoch na veterinárnom úseku (1), a najmä na jeho článok 20,
   keďže:

               (1)

               Podľa rozhodnutia 90/424/EHS má Spoločenstvo podniknúť technické a vedecké opatrenia potrebné na rozvoj veterinárnych právnych predpisov Spoločenstva a na rozvoj veterinárneho vzdelávania či odbornej prípravy alebo pomôcť členským štátom pri podnikaní týchto opatrení.

               (2)

               Štúdie, posudzovania vplyvov, ako aj systematické a včasné hodnotenia výdavkových programov Komisie sú ustanovenou prioritou Európskej komisie, ako prostriedok vysvetlenia riadenia pridelených finančných prostriedkov a spôsob podporovania kultúry učenia na základe skúseností v rámci danej organizácie, predovšetkým v súvislosti so zvýšeným zameraním na riadenie založené na výsledkoch.

               (3)

               S cieľom vykonať tieto úlohy bola na základe otvorenej súťaže počas posledného štvrťroka 2004 vyhlásená výzva na predloženie súťažných návrhov na rámcovú zmluvu týkajúcu sa hodnotenia v oblasti politík bezpečnosti potravín, zdravia a dobrých životných podmienok zvierat a zootechniky.

               (4)

               Rámcová zmluva bola uzavretá 18. júna 2005 na obdobie 24 mesiacov. Táto rámcová zmluva už poskytuje relevantné informácie, ktoré slúžia ako základ pre rozhodovanie Spoločenstva.

               (5)

               Všetky jednotlivé úlohy sú predmetom osobitných dohôd. Tieto dohody podpíše Komisia a vybraný dodávateľ podľa rámcovej zmluvy.

               (6)

               Opatrenie stanovené v tomto rozhodnutí je v súlade so stanoviskom Stáleho výboru pre potravinový reťazec a zdravie zvierat,

         ROZHODLA TAKTO:
   Jediný článok
   Činnosti opísané v prílohe k tomuto rozhodnutiu sa schvaľujú na účely ich financovania.

      V Bruseli 27. júla 2006

            Za Komisiu

         Markos KYPRIANOU

            člen Komisie

      (1)  Ú. v. ES L 224, 18.8.1990, s. 19. Rozhodnutie naposledy zmenené a doplnené rozhodnutím 2006/53/ES (Ú. v. EÚ L 29, 2.2.2006, s. 37).

      PRÍLOHA

         Oblasť: bezpečnosť potravín, zdravie a dobré životné podmienky zvierat a zootechnika

         Právny základ: rozhodnutie 90/424/EHS o výdavkoch na veterinárnom úseku

         Úlohy:

                  —

                  rôzne druhy štúdií a iné služby na podporu navrhovania a prípravy návrhov Komisie,

                  —

                  hodnotenia ex ante/posudzovania vplyvov,

                  —

                  priebežné hodnotenia a hodnotenia ex post.

            Štúdie a iné služby na podporu navrhovania a prípravy budúcej politiky EÚ v oblasti zdravia zvierat (2007–2013) boli v stratégii ročného plánovania Komisie na rok 2007 stanovené ako prioritné. O programovaní týchto štúdií sa rozhodne podľa záveru a odporúčania prebiehajúceho hodnotenia politiky Spoločenstva v oblasti zdravia zvierat.

         Rozpočtové prostriedky na rok 2006: 17 04 02 – Iné opatrenia v oblasti veterinárstva, dobrých životných podmienok zvierat a verejného zdravia: 900 000 EUR

         Rozpočet: 900 000 EUR na druhý rok rámcovej zmluvy

         Počet predpokladaných osobitných činností: približne 6
      Všetky činnosti sa riadia spoločnými predpismi o verejnom obstarávaní: v tomto prípade treba uplatniť existujúcu rámcovú zmluvu.


title: Rozhodnutie Komisie z 21. apríla 1976, ktorým sa zriaďuje Výbor pre odpadové hospodárstvo

text:
Dôležité právne oznámenie

|

31976D0431

Úradný vestník L 115 , 01/05/1976 S. 0073 - 0074 Fínske špeciálne vydanie: Kapitola 15 Zväzok 2 S. 0044  Grécke špeciálne vydanie: Kapitola 12 Zväzok 1 S. 0119  Švédske špeciálne vydanie: Kapitola 15 Zväzok 2 S. 0044  Španielske špeciálne vydanie: Kapitola 15 Zväzok 1 S. 0163  Portugalské špeciálne vydanie Kapitola 15 Zväzok 1 S. 0163

		Rozhodnutie Komisiez 21. apríla 1976,ktorým sa zriaďuje Výbor pre odpadové hospodárstvo(76/431/EHS)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva,keďže Akčný program pre životné prostredie Európskych spoločenstiev [1], zdôrazňuje potrebu politiky spoločenstva v oblasti priemyselných a spotrebiteľských odpadov;keďže by sa mala venovať osobitná pozornosť ochrane prírodných zdrojov vynakladaním stáleho úsilia na zabránenie vzniku odpadu a najmä opatreniami na uľahčenie recyklácie a opätovného využitia odpadov;keďže Rada, vo svojej rezolúcii z 3. marca 1975 o energii a životnom prostredí [2] konštatovala, že z hľadiska úspory energie je veľmi dôležité podporovať recykláciu a opätovné využitie odpadových materiálov;keďže Komisia potrebuje získať stanovisko vysoko kvalifikovaných osôb k otázke odpadového hospodárstva,ROZHODLA TAKTO:Článok 1Pri Komisii sa zriaďuje Výbor pre odpadové hospodárstvo (ďalej len "výbor").Článok 2Úlohou výboru je predkladať Komisii buď na vyžiadanie, alebo z vlastného podnetu, stanoviská k záležitostiam súvisiacim s:a) formuláciou politiky odpadového hospodárstva, so zreteľom na potrebu zabezpečiť najlepšie využitie zdrojov a bezpečné a účinné zneškodnenie odpadu;b) rôznymi technickými, hospodárskymi, administratínymi a právnymi opatreniami, ktoré by mohli predchádzať vzniku odpadov alebo zabezpečiť ich opätovné využitie, recykláciu alebo zneškodnenie;c) vykonávaním smerníc o odpadovom hospodárstve a formulovaním nových návrhov smerníc v tejto oblasti.Článok 31. Výbor pozostáva z 20 členov.2. Kreslá vo výbore sú pridelené takto:Komisii dve,každému členskému štátu dve.Článok 4Členov výboru menuje Komisia. Na každé miesto pridelené členským štátom Komisia, po porade s členskými štátmi, vymenuje členov spomedzi odborníkov členských štátov najvyššej úrovne, ktorí sú odborne spôsobilí pre oblasti podľa článku 2.Článok 5Funkčné obdobie členov výboru je trojročné. Môžu byť menovaní opakovane. Po uplynutí trojročného funkčného obdobia členovia výboru ostávajú vo funkcii do nástupu nových členov alebo do svojho opätovného vymenovania.Funkčné obdobie člena sa môže skončiť pred uplynutím troch rokov rezignáciou alebo úmrtím.Namiesto takého člena sa na zvyšok funkčného obdobia vymenuje iná osoba, a to spôsobom ustanoveným v článku 4.Členovia nie sú za svoje služby odmeňovaní.Článok 6Zoznam členov výboru uverejní Komisia na informatívne účely v Úradnom vestníku Európskych spoločenstiev.Článok 7Predsedom výboru je zástupca Komisie.Článok 8Predseda môže prizvať ktorúkoľvek osobu s osobitnou kvalifikáciou v akejkoľvek prerokúvanej veci, aby sa ako expert zúčastnila na rokovaní výboru alebo pracovných skupín podľa článku 9.Experti sa zúčastňujú len na diskusiách o tých otázkach, na ktoré boli prizvaní.Článok 9Výbor môže zriadiť pracovné skupiny.Článok 101. Výbor a pracovné skupiny zvoláva predseda výboru a zasadajú v sídle Komisie.2. Zástupcovia príslušných oddelení Komisie sa zúčastňujú na rokovaní výboru a jeho pracovných skupín.3. Služby sekretariátu pre výbor a jeho pracovné skupiny zabezpečuje Komisia.Článok 11Na diskusiách výboru sa nehlasuje.Keď Komisia požiada výbor o stanovisko, môže stanoviť lehotu, v ktorej sa stanovisko musí poskytnúť.Článok 12Bez toho, aby boli dotknuté ustanovenia článku 214 zmluvy, keď predseda výboru informuje výbor o tom, že vyžiadané stanovisko alebo nastolená otázka sa týka záležitosti s dôverným charakterom, členovia výboru sú viazaní mlčanlivosťou o informáciách, s ktorými sa oboznámili pri svojej práci vo výbore alebo jej pracovných skupinách.V takých prípadoch môžu byť na rokovaniach prítomní len členovia výboru a zástupcovia dotknutých oddelení Komisie.Článok 13Toto rozhodnutie nadobúda účinnosť 1. mája 1976.V Bruseli 21. apríla 1976Za KomisiuCarlo Scarascia Mugnozzapodpredseda[1] Ú. v. ES C 112, 20.12.1973, s. 28.[2] Ú. v. ES C 168, 25.7.1975, s. 2.--------------------------------------------------


title: Rozhodnutie Rady z 13. januára 2004 o podpise predbežného uplatňovania dohody vo forme výmeny listov medzi Európskym spoločenstvom a Chorvátskou republikou, ktorá sa týka prechodného bodového systému uplatniteľného na ťažké nákladné vozidlá prechádzajúce Rakúskom

text:
Dôležité právne oznámenie

|

32004D0183

Úradný vestník L 057 , 25/02/2004 S. 0019 - 0019

		Rozhodnutie Radyz 13. januára 2004o podpise predbežného uplatňovania dohody vo forme výmeny listov medzi Európskym spoločenstvom a Chorvátskou republikou, ktorá sa týka prechodného bodového systému uplatniteľného na ťažké nákladné vozidlá prechádzajúce Rakúskom(2004/183/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej článok 71 ods. 1 v spojitosti s piatou vetou prvého pododseku článku 300 ods. 2,so zreteľom na návrh Komisie,keďže:(1) Komisia vyjednala dohodu vo forme výmeny listov medzi Európskym spoločenstvom a Chorvátskou republikou týkajúcu sa prechodného bodového systému uplatniteľného na ťažké nákladné vozidlá prechádzajúce Rakúskom;(2) s výhradou jej uzavretia v neskoršom čase by sa mala dohoda podpísať;(3) dohodnutia na predbežné uplatňovanie tejto dohody by sa mali učiniť od 1. januára 2004ROZHODLA TAKTO:Článok 1Predseda Rady je oprávnený určiť splnomocnenú/é osobu/y na podpísanie dohody vo forme výmeny listov medzi Európskym spoločenstvom a Chorvátskou republikou týkajúcej sa prechodného bodového systému uplatniteľného na ťažké nákladné vozidlá v mene Európskeho spoločenstva s výhradou jej uzavretia v neskoršom čase.Znenie dohody je pripojené k tomuto rozhodnutiu.Článok 2Dohoda uvedená v článku 1 sa predbežne uplatňuje od 1. januára 2004.Článok 3Toto rozhodnutie sa uverejní v Úradnom vestníku Európskej únie.V Bruseli 13. januára 2004Za RadupredsedaB. Cowen--------------------------------------------------


title: 2006/288/ES: Rozhodnutie Komisie z  30. marca 2006 , ktorým sa zriaďuje expertná skupina pre európske trhy s cennými papiermi s cieľom poskytovať právne a ekonomické poradenstvo pri uplatňovaní smerníc EÚ o cenných papieroch

text:
               19.4.2006

               SK

               Úradný vestník Európskej únie

               L 106/14

      ROZHODNUTIE KOMISIE

   z 30. marca 2006,
   ktorým sa zriaďuje expertná skupina pre európske trhy s cennými papiermi s cieľom poskytovať právne a ekonomické poradenstvo pri uplatňovaní smerníc EÚ o cenných papieroch
   (2006/288/ES)
   KOMISIA EURÓPSKYCH SPOLOCENSTIEV,
   so zreteľom na Zmluvu o založení Európskeho spoločenstva,
   keďže:

               (1)

               Plne integrované a výkonné finančné trhy sú základom fungovania modernej ekonomiky. Vytvorenie jednotného trhu v oblasti finančných služieb preto tvorí rozhodujúcu súčasť lisabonského procesu ekonomickej reformy a je nevyhnutné pre globálnu konkurencieschopnosť EÚ.

               (2)

               Biela kniha o politike finančných služieb na roky 2005–2010 („biela kniha“) (1) obsahuje priority politiky finančných služieb Európskej komisie do roku 2010. Jedným z cieľov politiky finančných služieb Komisie je prijať, presadiť a súvisle hodnotiť súčasné právne predpisy a dôkladne uplatňovať dokonalejšiu právnu úpravu pri iniciatívach v budúcnosti.

               (3)

               V bielej knihe sú stanovené praktické kroky na lepšie porozumenie spôsobu uplatňovania právnych predpisov Spoločenstva v praxi a na zabezpečenie toho, aby sa úroveň právnej jasnosti, ktorá je pre trhy nevyhnutná, naozaj dodržiavala a bola v súlade s dokonalejšou právnou úpravou Komisie. Keďže prvá kontrola sektorovej koherencie bude uskutočnená v oblasti cenných papierov, bolo rozhodnuté, že sa zostaví skupina odborníkov a pracovníkov pôsobiacich na trhu s cennými papiermi s cieľom pomôcť Komisii s analýzou hlavných problémov v tejto oblasti. To nevyhnutne zahŕňa preskúmanie transpozície a uplatňovania právnych prepisov Spoločenstva na vnútroštátnej úrovni s cieľom lepšie porozumieť spôsobu uplatňovania právnych predpisov Spoločenstva v praxi a zabezpečiť, aby sa úroveň právnej jasnosti, ktorá je pre cezhraničné investičné služby a trhy s cennými papiermi nevyhnutná, naozaj dodržiavala.

               (4)

               Okrem rád odborných pracovníkov o otázkach súvisiacich s právnym hodnotením smerníc EÚ o cenných papieroch Komisia považuje za dôležité získať analýzu expertnej skupiny týkajúcu sa ekonomického dosahu smerníc EÚ o cenných papieroch, ako aj dosahu ich prijatia a uplatňovania v členských štátoch. Následne bude expertná skupina pomáhať Komisii aj pri príprave jej správ o uplatňovaní rôznych ustanovení smernice Európskeho parlamentu a Rady 2004/39/ES z 21. apríla 2004 o trhoch s finančnými nástrojmi, o zmene a doplnení smerníc Rady 85/611/EHS a 93/6/EHS a smernice Európskeho parlamentu a Rady 2000/12/ES a o zrušení smernice Rady 93/22/EHS (2), smernice Európskeho parlamentu a Rady 2003/71/ES zo 4. novembra 2003 o prospekte, ktorý sa zverejňuje pri verejnej ponuke cenných papierov alebo ich prijatí na obchodovanie, a o zmene a doplnení smernice 2001/34/ES (3), smernice Európskeho parlamentu a Rady 2003/6/ES z 28. januára 2003 o obchodovaní s využitím dôverných informácií a o manipulácii s trhom (zneužívanie trhu) (4) a smernice Európskeho parlamentu a Rady 2004/109/ES z 15. decembra 2004 o harmonizácii požiadaviek na transparentnosť v súvislosti s informáciami o emitentoch, ktorých cenné papiere sú prijaté na obchodovanie na regulovanom trhu, a ktorou sa mení a dopĺňa smernica 2001/34/ES (5). Expertná skupina bude tiež poskytovať, na základe požiadavky Komisie, technické poradenstvo v dôležitých aktuálnych otázkach na trhoch EÚ s cennými papiermi, najmä pokiaľ ide o ratingové agentúry a finančných analytikov.

               (5)

               Expertná skupina by mala pozostávať z osôb s odbornými znalosťami z oblasti práva alebo z osôb s bezprostrednými obchodnými skúsenosťami týkajúcimi sa otázok v rámci mandátu. V súvislosti s účasťou odborníkov alebo pozorovateľov z iných expertných skupín alebo združení spotrebiteľov/investorov sa vypracuje ustanovenie.

               (6)

               Toto rozhodnutie zohľadňuje záväzok Komisie obsiahnutý v bielej knihe týkajúci sa vytvorenia expertnej skupiny a vymedzuje postupy pri jej zostavení a spôsoby činnosti.

               (7)

               Berúc do úvahy skutočnosť, že trvanie činnosti expertnej skupiny by malo byť časovo obmedzené, expertná skupina začne svoju činnosť v roku 2006 a bude fungovať do konca roku 2009, až pokiaľ Komisia nerozhodne o predĺžení jej mandátu,

         PRIJALA TOTO ROZHODNUTIE:
   Článok 1
   Komisia týmto zriaďuje expertnú skupinu pre európske trhy s cennými papiermi, ďalej len „skupina“.
   Článok 2
   Úloha
   Skupina:

               —

               poskytuje poradenstvo Komisii pri jej analýzach právnej jasnosti v rámci EÚ a v prípade potreby pri prijímaní vnútroštátnych právnych predpisov tým, že vykonáva kontrolu sektorovej koherencie smerníc EÚ o cenných papieroch, študuje príslušné právne predpisy s cieľom určiť – z pohľadu regulovaných účastníkov a používateľov trhov s cennými papiermi – miesta právnej neistoty v legislatívnom rámci, ktoré narúšajú fungovanie týchto trhov,

               —

               pomáha Komisii tým, že poskytuje poradenstvo, ktorým prispieva k správam Komisie o uplatňovaní rôznych ustanovení smernice 2004/39/ES, smernice 2003/71/ES, smernice 2004/109/ES a o uplatňovaní smernice 2003/6/ES. Poradenstvo skupiny si bude vyžadovať aj analýza ekonomického dosahu týchto smerníc,

               —

               poskytuje, na základe požiadavky Komisie, technické poradenstvo v aktuálnych dôležitých otázkach na trhoch EÚ s cennými papiermi, najmä pokiaľ ide o ratingové agentúry a finančných analytikov. Pokiaľ ide o ratingové agentúry, Komisia má v úmysle preskúmať názory účastníkov trhu, najmä tých, ktorí nakupujú komplexné finančné nástroje, a to tak, že skupinu požiada o poradenstvo pri osobitných otázkach súvisiacich s fungovaním ratingových agentúr. V súvislosti s finančnými analytikmi možno skupinu požiadať o stanovisko k primeranosti súčasných regulačných požiadaviek.

         Skupina Komisii pravidelne predkladá správy zhrňujúce jej analýzy a poradenstvo. Komisia nie je poradenstvom skupiny viazaná a poradenstvo skupiny nemá vplyv na poradenstvo iných skupín Komisie v súvisiacich otázkach v rámci mandátu. Skupina zabezpečí primeranú koordináciu s ostatnými expertnými skupinami Komisie s cieľom predísť duplicite práce.
   Článok 3
   Zloženie skupiny – menovanie členov
   1.   Skupina má najviac 20 členov.
   2.   Členov skupiny menuje Komisia na základe žiadostí v reakcii na výzvy na vyjadrenie záujmu zo strany odborníkov na vysokej úrovni s praktickými skúsenosťami v oblasti obchodu, v akademickej oblasti a občianskej spoločnosti, vrátane zástupcov spotrebiteľov a investorov, ktorí pôsobia v oblasti investičných služieb a obchodovania s cennými papiermi.
   3.   Komisia posúdi oprávnenosť jednotlivých odborníkov, ktorí odpovedali na výzvu na vyjadrenie záujmu na základe týchto kritérií:

               —

               preukázaná odbornosť a posledné praktické skúsenosti, vrátane skúseností na európskej alebo vnútroštátnej úrovni, v oblastiach súvisiacich s investičnými službami a obchodovaním s cennými papiermi a/alebo skúseností s dosahom smerníc EÚ o cenných papieroch v týchto oblastiach,

               —

               schopnosť každého odborníka formulovať stanoviská obchodných a akademických spoločenstiev a občianskej spoločnosti v súvislosti s otázkami v rámci mandátu,

               —

               k odpovediam na výzvu na vyjadrenie záujmu by mal byť priložený materiál potvrdzujúci, že odborník spĺňa uvedené podmienky,

               —

               jednotliví odborníci by mali mať zvládnuté znalosti jazyka, ktorý sa obvykle používa v oblasti financií, na úrovni, ktorá im umožňuje prispievať do diskusií a zúčastňovať sa na vypracovaní správ v tomto jazyku.

         4.   Pri výbere odborníkov Komisia tiež zohľadňuje potrebu zahrnúť odbornosť, ktorá sa vzťahuje na všetky príslušné funkcie a produkty v rámci obchodovania s cennými papiermi.
   Komisia okrem toho v najväčšej možnej miere a na základe získaných odpovedí zabezpečí široké geografické zastúpenie v skupine, a to odborníkmi s priamymi znalosťami širokej škály trhov EÚ.
   5.   Uplatňujú sa tieto ustanovenia:

               —

               členovia sú menovaní osobne bez možnosti účasti náhradníkov na rokovaniach skupiny a vyžaduje sa od nich, aby poskytovali Komisii poradenstvo nezávisle od akýchkoľvek profesionálnych kontaktov alebo iných vonkajších vplyvov,

               —

               členovia sú menovaní na dva roky s obnoviteľným mandátom,

               —

               od členov sa očakáva aktívna účasť na zasadnutiach skupiny a účasť najmenej v jednej z podskupín uvedených v článku 4 ods. 2,

               —

               členov, ktorí už nie sú schopní efektívne prispievať na rokovaniach skupiny, ktorí sa vzdajú funkcie alebo ktorí nedodržiavajú podmienky uvedené v tomto článku alebo článku 287 Zmluvy o založení Európskeho spoločenstva, môže Komisia nahradiť na zostávajúce obdobie ich mandátu,

               —

               mená členov menovaných Komisiou budú uverejnené na internetovej stránke GR pre vnútorný trh a služby. Mená členov sú zhromaždené, spracované a zverejnené v súlade s ustanoveniami nariadenia Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (6).

         Článok 4
   Fungovanie skupiny
   1.   Komisia organizuje a predsedá zasadnutiam skupiny. Skupina sa stretáva štyrikrát za rok na plenárnom zasadnutí a niekoľkokrát v rámci podskupiny.
   2.   Komisia môže vytvoriť jednu alebo viac podskupín s cieľom preskúmať osobitné otázky a môže vymedziť ich mandát; každá takáto skupina bude rozpustená hneď po splnení svojej osobitnej funkcie.
   3.   Komisia zostaví pracovný program pre každý kalendárny rok. V programe by mal byť určený predmet diskusie podľa skupiny alebo jednej z jej podskupín a zostavený časový plán diskusie o návrhoch správ na plenárnom zasadnutí skupiny. Poradenstvo a analýza skupiny umožní Komisii vykonať požadované hodnotenie.
   4.   Komisia môže požiadať ostatných odborníkov alebo pozorovateľov s osobitnými znalosťami o predmete, ktorý je na programe, aby sa zúčastnili na rokovaniach skupiny alebo podskupiny, ak to bude užitočné alebo potrebné. Toto ustanovenie možno využiť pri pozvaní odborníkov z iných expertných skupín alebo pozorovateľa (pozorovateľov) zo združení, ktoré zastupujú spotrebiteľov alebo investorov.
   5.   Odborník alebo pozorovateľ nesmie prezradiť informácie získané počas rokovaní skupiny alebo podskupiny, ak Komisia klasifikuje tieto informácie ako dôverné.
   6.   Skupina a jej podskupiny obvykle zasadajú v priestoroch Komisie v súlade s postupmi a časovým rozvrhom, ktoré stanovila Komisia. Komisia zabezpečuje sekretárske služby.
   7.   Skupina prijíma rokovací poriadok na základe návrhu, ktorý predloží Komisia.
   8.   Komisia uverejňuje na internetovej stránke GR pre vnútorný trh a služby, v pôvodnom jazyku príslušného dokumentu, závery skupiny a správy, ako aj zhrnutie svojich zasadnutí a zasadnutí svojej podskupiny (svojich podskupín).
   Článok 5
   Výdavky na stretnutia
   1.   Cestovné výdavky a výdavky na pobyt, ktoré platia členovia v súvislosti s činnosťou skupiny, hradí Komisia v súlade s ustanoveniami platnými v rámci Komisie. Za plnenie svojich povinností členovia skupiny nedostávajú honorár.
   2.   Náklady na zasadnutia sú hradené v rámci obmedzení finančných prostriedkov pridelených príslušnému oddeleniu podľa ročného postupu prideľovania finančných zdrojov.
   Článok 6
   Nadobudnutie účinnosti
   Toto rozhodnutie nadobúda účinnosť dňom uverejnenia v Úradnom vestníku Európskej únie. Toto rozhodnutie je uplatniteľné do konca roku 2009, pokiaľ Komisia nerozhodne pred týmto dátumom o predĺžení mandátu skupiny a ktorejkoľvek z podskupín, ktorá mohla byť vytvorená.

      V Bruseli 30. marca 2006

            Za Komisiu

         Charlie McCREEVY

            člen Komisie

      (1)  Biela kniha o politike finančných služieb (2005 – 2010), KOM(2005) 629, konečné znenie, 1. december 2005.

      (2)  Ú. v. EÚ L 145, 30.4.2004, s. 1.

      (3)  Ú. v. EÚ L 345, 31.12.2003, s. 64.

      (4)  Ú. v. EÚ L 96, 12.4.2003, s. 16.

      (5)  Ú. v. EÚ L 390, 31.12.2004, s. 38.

      (6)  Ú. v. ES L 8, 12.1.2001, s. 1.


title: Rozhodnutie Rady 2006/229/SVV z  9. marca 2006 , ktorým sa stanovuje dátum uplatňovania určitých ustanovení rozhodnutia 2005/211/SVV o zavedení niektorých nových funkcií pre Schengenský informačný systém vrátane boja proti terorizmu

text:
               18.3.2006

               SK

               Úradný vestník Európskej únie

               L 81/46

      ROZHODNUTIE RADY 2006/229/SVV
   z 9. marca 2006,
   ktorým sa stanovuje dátum uplatňovania určitých ustanovení rozhodnutia 2005/211/SVV o zavedení niektorých nových funkcií pre Schengenský informačný systém vrátane boja proti terorizmu
   RADA EURÓPSKEJ ÚNIE,
   so zreteľom na rozhodnutie Rady 2005/211/SVV z 24. februára 2005 o zavedení niektorých nových funkcií pre Schengenský informačný systém vrátane boja proti terorizmu (1), a najmä na jeho článok 2 ods. 4,
   keďže:

               (1)

               Rozhodnutie 2005/211/SVV stanovuje, že ustanovenia článku 1 uvedeného rozhodnutia sa uplatňujú odo dňa, ktorý stanoví Rada čo najskôr po splnení potrebných podmienok, a že Rada môže rozhodnúť o stanovení rôznych dátumov pre uplatňovanie rôznych ustanovení. Tieto podmienky boli splnené s ohľadom na článok 1 ods. 7 rozhodnutia 2005/211/SVV, nový článok 100 bod 3 písm. e).

               (2)

               Pokiaľ ide o Švajčiarsko, toto rozhodnutie predstavuje vývoj ustanovení schengenského acquis v zmysle Dohody podpísanej medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis (2), ktoré patria do oblasti uvedenej v článku 1 písm. G rozhodnutia Rady 1999/437/ES (3) v spojení s článkom 4 ods. 1 rozhodnutí Rady 2004/849/ES (4) o podpise v mene Európskej únie a 2004/860/ES (5) o podpise v mene Európskeho spoločenstva a o predbežnom vykonávaní niektorých ustanovení tejto dohody,

         PRIJALA TOTO ROZHODNUTIE:
   Článok 1
   Článok 1 ods. 7 rozhodnutia 2005/211/SVV, nový článok 100 bod 3 písm. e), sa uplatňuje od 31. marca 2006.
   Článok 2
   Toto rozhodnutie nadobúda účinnosť dňom jeho prijatia. Uverejní sa v Úradnom vestníku Európskej únie.

      V Bruseli 9. marca 2006

            Za Radu

            predseda

         J. PRÖLL

      (1)  Ú. v. EÚ L 68, 15.3.2005, s. 44.

      (2)  Dokument Rady 13054/04 je dostupný na http://register.consilium.eu.int

      (3)  Ú. v. ES L 176, 10.7.1999, s. 31.

      (4)  Ú. v. EÚ L 368, 15.12.2004, s. 26.

      (5)  Ú. v. EÚ L 370, 17.12.2004, s. 78.


title: Rozhodnutie Rady z 22. decembra 2003, o dočasnom uplatnení bilaterálnej dohody o obchode s textilnými výrobkami medzi Európskym spoločenstvom a Bieloruskou republikou

text:
Dôležité právne oznámenie

|

32003D0915

Úradný vestník L 345 , 31/12/2003 S. 0150 - 0150

		Rozhodnutie Radyz 22. decembra 2003,o dočasnom uplatnení bilaterálnej dohody o obchode s textilnými výrobkami medzi Európskym spoločenstvom a Bieloruskou republikou(2003/915/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 133 v súvislosti s jej článkom 300 odsekom 2 prvou vetou,so zreteľom na návrh Komisie,keďže:(1) Komisia jednala v mene spoločenstva o bilaterálnej dohode s cieľom o jeden rok predĺžiť súčasnú dohodu a protokoly s Bieloruskou republikou o obchode s textilnými výrobkami v súvislosti s ročnou mierou rastu množstvových obmedzení a s rozšírením Európskej únie.(2) Bilaterálnu dohodu, berúc do úvahy možnosť neskoršie uzatvoriť dohodu, je potrebné podpísať v mene spoločenstva.(3) Túto bilaterálnu dohodu je potrebné dočasne uplatňovať od l. januára 2004 až do ukončenia postupov potrebných na jej uzatvorenie s prihliadnutím na vzájomnosť dočasného uplatnenia aj zo strany Bieloruskej republiky,ROZHODLA TAKTO:Článok 1Vzhľadom na možnosť neskoršie uzatvoriť dohodu, predseda Rady sa týmto oprávňuje určiť osoby splnomocnené v mene spoločenstva na podpísanie Dohody vo forme výmeny listov medzi Európskym spoločenstvom a Bieloruskou republikou, zmenenú a doplnenú Dohodou o obchode s textilnými výrobkami medzi Európskym spoločenstvom a Bieloruskou republikou parafovanou v Bruseli 1. apríla 1993, naposledy zmenenej a doplnenej Dohodou vo forme výmeny listov parafovanou 11. novembra 1999 ("bilaterálna dohoda").Článok 2Bilaterálna dohoda sa bude dočasne uplatňovať od 1. januára 2001 až do uzatvorenia formálnych postupov vzhľadom aj na vzájomnosť uplatnenie dohody zo strany Bieloruskej republiky [1].Text bilaterálnej dohody je pripojený k tomuto rozhodnutiu.Článok 3l. V prípade, ak Bieloruská republika nesplní svoje záväzky podľa ods. 2.5. bilaterálnej dohody, kvóta na rok 2004 sa zníži na úroveň kvóty, ktorá sa vzťahovala na rok 2003.2. Rozhodnutie na vykonávanie ods. 1 má byť v súlade s postupmi uvedenými v článku 17 nariadenia Rady (EHS) č. 3030/93 z 12. októbra 1993 o spoločných pravidlách pre dovoz určitých textilných výrobkov z tretích krajín [2].Článok 4Toto rozhodnutie sa uverejní v Úradnom vestníku Európskej únie.Toto rozhodnutie nadobúda účinnosť v deň uverejnenia v Úradnom vestníku Európskej únie.V Bruseli 22. decembra 2003Za RadupredsedaG. Alemanno[1] Dátum začatia dočasného uplatňovania sa uverejní v Úradnom vestníku Európskej únie v sérii C.[2] Ú. v. ES L 275, 8.11.1993, s. 1. Nariadenie naposledy zmenené a doplnené nariadením (ES) č. 138/2003 (Ú. v. ES L 23, 28.1.2003, s. 1).--------------------------------------------------


title: Rozhodnutie Európskeho parlamentu (EÚ) 2017/1716 z 27. apríla 2017 o účtovnej závierke Eurojustu za rozpočtový rok 2015

text:
               29.9.2017

               SK

               Úradný vestník Európskej únie

               L 252/312

         ROZHODNUTIE EURÓPSKEHO PARLAMENTU (EÚ) 2017/1716
   z 27. apríla 2017
   o účtovnej závierke Eurojustu za rozpočtový rok 2015
   EURÓPSKY PARLAMENT,

               —

               so zreteľom na konečnú ročnú účtovnú závierku Eurojustu za rozpočtový rok 2015,

               —

               so zreteľom na správu Dvora audítorov o overení ročnej účtovnej závierky Eurojustu za rozpočtový rok 2015 spolu s odpoveďou Eurojustu (1),

               —

               so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2015 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 21. februára 2017 o udelení absolutória Eurojustu za plnenie rozpočtu za rozpočtový rok 2015 (05873/2017 – C8-0056/2017),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na rozhodnutie Rady 2002/187/SVV z 28. februára 2002, ktorým sa zriaďuje Eurojust s cieľom posilniť boj proti závažným trestným činom (4), a najmä na jeho článok 36,

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (5), a najmä na jeho článok 108,

               —

               so zreteľom na článok 94 rokovacieho poriadku a prílohu IV,

               —

               so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A8-0129/2017),

               1.

               schvaľuje účtovnú závierku Eurojustu za rozpočtový rok 2015;

               2.

               poveruje svojho predsedu, aby postúpil toto rozhodnutie výkonnému riaditeľovi Eurojustu, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Antonio TAJANI

            Generálny tajomník

         Klaus WELLE

      (1)  Ú. v. EÚ C 449, 1.12.2016, s. 193.

      (2)  Pozri poznámku pod čiarou č. 1.

      (3)  Ú. v. EÚ L 298, 26.10.2012, s. 1.

      (4)  Ú. v. ES L 63, 6.3.2002, s. 1.

      (5)  Ú. v. EÚ L 328, 7.12.2013, s. 42.


title: 2014/171/EÚ: Rozhodnutie Rady z  24. marca 2014 , ktorým sa vymenúva dánsky člen Európskeho hospodárskeho a sociálneho výboru

text:
               27.3.2014

               SK

               Úradný vestník Európskej únie

               L 91/48

      ROZHODNUTIE RADY

   z 24. marca 2014,
   ktorým sa vymenúva dánsky člen Európskeho hospodárskeho a sociálneho výboru
   (2014/171/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 302,
   so zreteľom na návrh dánskej vlády,
   so zreteľom na stanovisko Európskej komisie,
   keďže:

               (1)

               Rada 13. septembra 2010 prijala rozhodnutie 2010/570/EÚ, Euratom, ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2010 do 20. septembra 2015 (1).

               (2)

               V dôsledku skončenia funkčného obdobia pani Rikke EDSJÖOVEJ sa uvoľnilo miesto člena Európskeho hospodárskeho a sociálneho výboru,

         PRIJALA TOTO ROZHODNUTIE:
   Článok 1
   Pán Niels LINDBERG MADSEN sa vymenúva za člena Európskeho hospodárskeho a sociálneho výboru na zvyšný čas funkčného obdobia, ktoré trvá do 20. septembra 2015.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 24. marca 2014

            Za Radu

            predseda

         A. TSAFTARIS

      (1)  Ú. v. EÚ L 251, 25.9.2010, s. 8.